title: Odluka Vijeća (ZVSP) 2019/95 od 21. siječnja 2019. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  22.1.2019

                  HR

                  Službeni list Europske unije

                  L 19/7

         ODLUKA VIJEĆA (ZVSP) 2019/95
         od 21. siječnja 2019.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Vijeće smatra da bi zbog smrti osobe uvrštene na popis unos za tu osobu trebalo izbrisati iz Priloga Odluci 2014/145/ZVSP.

                     (3)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog Odluci 2014/145/ZVSP mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 21. siječnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

            PRILOG
            Unos za sljedeću osobu briše se s popisa iz Priloga Odluci 2014/145/ZVSP:

                           „150.

                           Iosif (Joseph) Davydovich KOBZON”


title: Odluka Vijeća (ZVSP) 2019/96 od 21. siječnja 2019. o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
                  22.1.2019

                  HR

                  Službeni list Europske unije

                  L 19/9

         ODLUKA VIJEĆA (ZVSP) 2019/96
         od 21. siječnja 2019.
         o izmjeni Odluke (ZVSP) 2016/849 o mjerama ograničavanja protiv Demokratske Narodne Republike Koreje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 27. svibnja 2016. donijelo Odluku (ZVSP) 2016/849 (1).

                     (2)

                     Dvije fizičke osobe uvrštene na popis iz Priloga II. Odluci (ZVSP) 2016/849 preminule su te bi njihove unose trebalo ukloniti iz tog priloga.

                     (3)

                     Prilog II. Odluci (ZVSP) 2016/849 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog II. Odluci (ZVSP) 2016/849 mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 21. siječnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (SL L 141, 28.5.2016., str. 79.).

            PRILOG
            U Odluci (ZVSP) 2016/849, u Prilogu II., u dijelu I.A., uklanjaju se sljedeći unosi:

                        2.

                        CHU Kyu-Chang (datum rođenja: 25.11.1928.)

                        4.

                        KIM Yong-chun (datum rođenja: 4.3.1935.).


title: Odluka Vijeća (ZVSP) 2019/97 od 21. siječnja 2019. za potporu Konvenciji o biološkom i toksičnom oružju u okviru Strategije EU-a za sprečavanje širenja oružja za masovno uništenje

text:
                  22.1.2019

                  HR

                  Službeni list Europske unije

                  L 19/11

         ODLUKA VIJEĆA (ZVSP) 2019/97
         od 21. siječnja 2019.
         za potporu Konvenciji o biološkom i toksičnom oružju u okviru Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Europsko vijeće donijelo je 12. prosinca 2003. Strategiju EU-a za sprečavanje širenja oružja za masovno uništenje („Strategija EU-a”), čije poglavlje III. sadržava popis mjera za suzbijanje takvog širenja.

                     (2)

                     Unija aktivno provodi Strategiju EU-a te provodi mjere navedene u njezinu poglavlju III., posebno one mjere koje su povezane s jačanjem, provedbom i univerzalizacijom Konvencije o biološkom i toksičnom oružju (BTWC).

                     (3)

                     Vijeće je 27. veljače 2006. donijelo Zajedničku akciju 2006/184/ZVSP (1) za potporu BTWC-u u okviru Strategije EU-a. Od donošenja Zajedničke akcije 2006/184/ZVSP još je sedam država postalo državama strankama BTWC-a. Ta zajednička akcija prestala je važiti 26. kolovoza 2007.

                     (4)

                     Vijeće je 20. ožujka 2006. donijelo Akcijski plan EU-a (2) u vezi s biološkim i toksičnim oružjem koji dopunjuje Zajedničku akciju 2006/184/ZVSP za potporu BTWC-u. U tom akcijskom planu predviđena je učinkovita uporaba mjera za izgradnju povjerenja i mehanizma glavnog tajnika UN-a za istrage navodne uporabe kemijskog i biološkog oružja.

                     (5)

                     Vijeće je 10. studenog 2008. donijelo Zajedničku akciju 2008/858/ZVSP (3) za potporu BTWC-u, u okviru Strategije EU-a. Od donošenja Zajedničke akcije 2008/858/ZVSP još su tri države postale državama strankama BTWC-a te je nekoliko država iskoristilo pomoć koju pružaju stručnjaci iz Unije. Ta zajednička akcija prestala je važiti 13. studenoga 2008.

                     (6)

                     Na Šestoj revizijskoj konferenciji država stranaka BTWC-a odlučeno je da će se osnovati Odjel za potporu provedbi (ISU) s petogodišnjim mandatom (2007. – 2011.) unutar ženevske podružnice Ureda Ujedinjenih naroda za razoružanje (UNODA) radi pružanja administrativne potpore za sastanke dogovorene na Šestoj revizijskoj konferenciji i potpore sveobuhvatnoj provedbi i univerzalizaciji BTWC-a te razmjeni mjera za izgradnju povjerenja.

                     (7)

                     Vijeće je 18. srpnja 2011. donijelo Odluku 2011/429/ZVSP (4), o stajalištu Unije na Sedmoj revizijskoj konferenciji država stranaka BTWC-a.

                     (8)

                     Na Sedmoj revizijskoj konferenciji BTWC-a odlučeno je da će se mandat ISU-a produljiti za dodatnih pet godina (2012. – 2016.) te da će se njegove zadaće proširiti na provedbu odluke o uspostavi baze podataka o zahtjevima i ponudama za pomoć i upravljanju tom bazom podataka, olakšavanje povezane razmjene informacija među državama strankama te na potporu, prema potrebi, provedbi odluka i preporuka Sedme revizijske konferencije od strane država stranka.

                     (9)

                     Vijeće je 23. srpnja 2012. donijelo Odluku 2012/421/ZVSP (5) za potporu BTWC-u u okviru Strategije EU-a. Od donošenja Odluke 2012/421/ZVSP još je šest država postalo državama strankama BTWC-a te je nekoliko država iskoristilo pomoć koju pružaju stručnjaci iz Unije.

                     (10)

                     Vijeće je 16. studenoga 2015. donijelo Odluku (ZVSP) 2015/2096 (6) o stajalištu Unije na Osmoj revizijskoj konferenciji država stranaka BTWC-a.

                     (11)

                     Na Osmoj revizijskoj konferenciji odlučeno je da će se mandat ISU-a dogovoren na Sedmoj revizijskoj konferenciji produljiti, mutatis mutandis, za razdoblje od 2017. do 2021.

                     (12)

                     Vijeće je 18. siječnja 2016. donijelo Odluku (ZVSP) 2016/51 (7) za potporu BTWC-u u okviru Strategije EU-a. Od donošenja Odluke (ZVSP) 2016/51 zbog više ratifikacija i pristupanja povećano je članstvo u BTWC-u na 182 te je nekoliko država iskoristilo pomoć koju pružaju stručnjaci iz Unije,

               DONIJELO JE OVU ODLUKU:

            Članak 1.

               1.   Za potrebe trenutne i praktične primjene pojedinih elemenata Strategije EU-a i oslanjajući se na uspješnu provedbu zajedničkih akcija 2006/184/ZVSP i 2008/858/ZVSP te Odluke Vijeća 2012/421/ZVSP, ova Odluka služi kao operativni instrument politike namijenjen pružanju ključnih daljnjih koraka i davanju zamaha aktivnostima koje su poduzete tijekom razdoblja 2016. – 2018. u okviru Odluke (ZVSP) 2016/51 za potporu BTWC-u. Njome se osigurava održivost tih aktivnosti i poboljšava provedba ciljeva dogovorenih na sastancima država stranaka BTWC-a održanima u prosincu 2017. i u 2018. Ova Odluka osobito doprinosi raspravama na sastancima stručnjaka BTWC-a u 2019. i 2020. te pripremama za Devetu revizijsku konferenciju država stranaka BTWC-a u 2021.

               2.   Ova Odluka sastavljena je prema sljedećim načelima:

                           (a)

                           iskorištavanje iskustva stečenoga u okviru odluka 2012/421/ZVSP i (ZVSP) 2016/51 na najbolji mogući način;

                           (b)

                           razmatranje posebnih potreba koje su države stranke BTWC-a, i one države koje to nisu, izrazile u pogledu njegove bolje provedbe i univerzalizacije BTWC-a;

                           (c)

                           poticanje lokalnog i regionalnog vlasništva projekata radi osiguravanja njihove dugoročne održivosti i izgradnje partnerstva između Unije i trećih strana u okviru BTWC-a;

                           (d)

                           usredotočenje na one aktivnosti za koje se pokazalo da donose konkretne rezultate i doprinose ranoj razradi zajedničkih dogovora relevantnih za Devetu revizijsku konferenciju BTWC-a;

                           (e)

                           potpora predsjedateljima sastanaka BTWC-a, posebno predsjedatelju Devete revizijske konferencije, i iskorištavanje mandata ISU-a na najbolji način;

                           (f)

                           doprinos napretku u postizanju ciljeva povezanih s mirom, sigurnošću i zdravljem djelotvornom provedbom BTWC-a u državama članicama te njegovom univerzalizacijom.

               3.   Unija podupire sljedeće projekte, koji odgovaraju mjerama Strategije EU-a:

                           (a)

                           potpora za univerzalizaciju BTWC-a;

                           (b)

                           razvoj kapacitetâ za potporu nacionalnoj provedbi BTWC-a;

                           (c)

                           poticanje mreža za biosigurnost na južnoj polutki;

                           (d)

                           potpora za program između zasjedanja i pripreme za Devetu revizijsku konferenciju BTWC-a;

                           (e)

                           pripravnost država stranaka za sprečavanje i odgovor na napade koji uključuju biološke agense;

                           (f)

                           stavljanje u funkciju alata za informiranje, obrazovanje i uključenost.

                     Detaljan opis tih projekata naveden je u Prilogu.

            Članak 2.

               1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.

               2.   Tehnička provedba aktivnosti iz članka 1. povjerava se UNODA-i. UNODA tu zadaću obavlja pod odgovornošću VP-a. VP u tu svrhu sklapa potrebne aranžmane s UNODA-om.

            Članak 3.

               1.   Financijski referentni iznos za provedbu projekata iz članka 1. stavka 3. iznosi 3 029 856,79 EUR.

               2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima koji se primjenjuju na opći proračun Unije.

               3.   Komisija nadzire ispravnost upravljanja rashodima iz stavka 1. U tu svrhu ona sklapa sporazum o financiranju s UNODA-om. Sporazumom o financiranju utvrđuje se da UNODA mora osigurati vidljivost doprinosa Unije koja odgovara njegovu opsegu.

               4.   Komisija nastoji sklopiti sporazum o financiranju u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma o financiranju.

            Članak 4.
            VP izvješćuje Vijeće o provedbi ove Odluke na osnovi redovitih izvješća koje priprema UNODA. Ta su izvješća temelj za evaluaciju koju provodi Vijeće. Komisija pruža informacije o financijskim aspektima projekata iz članka 1. stavka 3.

            Članak 5.

               1.   Ova Odluka stupa na snagu na dan donošenja.

               2.   Ova Odluka prestaje važiti 36 mjeseci nakon datuma sklapanja sporazuma o financiranju iz članka 3. stavka 3. ili šest mjeseci nakon datuma njezina donošenja ako se u tom razdoblju ne sklopi nikakav sporazum o financiranju.

            Sastavljeno u Bruxellesu 21. siječnja 2019.

                  Za Vijeće

                  Predsjednica

               F. MOGHERINI

            (1)  Zajednička akcija Vijeća 2006/184/ZVSP od 27. veljače 2006. za potporu Konvenciji o biološkom i toksičnom oružju, u okviru Strategije EU-a za sprečavanje širenja oružja za masovno uništenje (SL L 65, 7.3.2006., str. 51.).

            (2)  Akcijski plan EU-a u vezi s biološkim i toksičnim oružjem koji dopunjuje Zajedničku akciju 2006/184/ZVSP za potporu BTWC-u (SL C 57, 9.3.2006, str. 1.).

            (3)  Zajednička akcija Vijeća 2008/858/ZVSP od 10. studenoga 2008. za potporu Konvenciji o biološkom i toksičnom oružju (BTWC), u okviru provedbe Strategije EU-a za sprečavanje širenja oružja za masovno uništenje (SL L 302, 13.11.2008., str. 29.).

            (4)  Odluka Vijeća 2011/429/ZVSP od 18. srpnja 2011. o stajalištu Europske unije za Sedmu revizijsku konferenciju država stranaka Konvencije o zabrani razvijanja, proizvodnje i skladištenja bakteriološkog (biološkog) i toksičkog oružja i o njihovu uništenju (BTWC) (SL L 188, 19.7.2011., str. 42.).

            (5)  Odluka Vijeća 2012/421/ZVSP od 23. srpnja 2012. za potporu Konvenciji o biološkom i toksičnom oružju (BTWC), u okviru Strategije EU-a za sprečavanje širenja oružja za masovno uništavanje (SL L 196, 24.7.2012., str. 61.).

            (6)  Odluka Vijeća (ZVSP) 2015/2096 od 16. studenoga 2015. o stajalištu Europske unije o Osmoj revizijskoj konferenciji Konvencije o zabrani usavršavanja, proizvodnje i stvaranja zaliha bakteriološkog (biološkog) i toksičnog oružja te o njihovu uništavanju (BTWC) (SL L 303, 20.11.2015., str. 13.).

            (7)  Odluka Vijeća (ZVSP) 2016/51 od 18. siječnja 2016. za potporu Konvenciji o biološkom i toksičnom oružju (BTWC) u okviru Strategije EU-a za sprečavanje širenja oružja za masovno uništenje (SL L 12, 19.1.2016., str. 50.).

            PRILOG
            1.   PROJEKTI
            1.1.   Projekt 1.: Potpora za univerzalizaciju BTWC-a
            1.1.1.   Svrha projekta
            Promicanje univerzalnog pridržavanja BTWC-a poticanjem država koje nisu stranke BTWC-a da bolje uvide prednosti pridruživanja BTWC-u te aktivnijeg sudjelovanja u sastancima BTWC-a i drugim aktivnostima. Ovim će se projektom podupirati provedba odluka i preporuka Osme revizijske konferencije o univerzalizaciji BTWC-a i osigurati održivost napora započetih na temelju Odluke (ZVSP) 2016/51 nakon Regionalne radionice o univerzalizaciji za pacifičku regiju održane u Fidžiju u srpnju 2017. i dviju regionalnih radionica za države koje još nisu stranke BTWC-a, koje su održane u Africi krajem 2018.
            1.1.2.   Očekivani rezultati projekta:

                        (a)

                        poboljšano pridržavanje BTWC-a u svim geografskim regijama;

                        (b)

                        poboljšano razumijevanje BTWC-a među relevantnim nacionalnim tijelima, među ostalim među zastupnicima u parlamentima, i/ili pojačano podregionalno umrežavanje u vezi s BTWC-om radi promicanja članstva u BTWC-u i provedbe BTWC-a;

                        (c)

                        povećanje broja država koje su se obvezale na pristupanje BTWC-u i koje poduzimaju korake u tom smjeru;

                        (d)

                        povećanje broja država koje nisu stranke BTWC-a, a sudjeluju u aktivnostima i sastancima BTWC-a.

                  1.1.3.   Opis projekta
            Na Revizijskim konferencijama BTWC-a redovito se naglašavalo da je povećanje članstva u BTWC-u od velike važnosti. Međutim, 15 država još uvijek nisu stranke BTWC-a, uglavnom u Africi i na Pacifiku. Ovim su projektom stoga obuhvaćeni posebni programi, koji su usmjereni prema četiri države koje su potpisnice, ali ne i stranke BTWC-a, kako bi se ostvario znatan napredak u postupku ratifikacije/pristupanja tih država. U sklopu tih programa blisko bi se surađivalo s drugim relevantnim akterima, uključujući Organizaciju za zabranu kemijskog oružja, odbor uspostavljen u okviru Rezolucije Vijeća sigurnosti UN-a 1540(2004), centre izvrsnosti EU-a u području KBRN-a i organizacije civilnog društva (na primjer Verifikacijski centar za istraživanja, osposobljavanje i informiranje –Verification Research, Training and Information Centre - VERTIC, Parlamentarce za globalno djelovanje i Institut za sigurnosne studije), radi razvijanja aktivnih radnih odnosa s relevantnim regionalnim i podregionalnim tijelima, pružanja prilagođenih informativnih materijala, ako je to potrebno, i neposredne suradnje s državama u ciljanoj regiji.
            U četiri države koje nisu stranke BTWC-a provest će se niz unutarnjih aktivnosti za univerzalizaciju. Te države bit će odabrane na temelju stvarnih izgleda u pogledu ratifikacije/pristupanja u trenutku donošenja ove Odluke. Te bi se aktivnosti temeljile na raspravama i ishodima prethodnih regionalnih radionica uz prijenos u nacionalni kontekst te bi bile prilagođene nacionalnim okolnostima. Uključivale bi pripremu plana rada za univerzalizaciju za svaku uključenu državu, uz sudjelovanje nacionalnih dionika. Ako je to moguće i primjereno, te bi se aktivnosti mogle sastojati od zajedničke aktivnosti među državama između kojih već postoje bliska suradnja i slične nacionalne okolnosti. Ciljana područja aktivnosti bit će pružanje posebnih informativnih materijala o prednostima pristupanja BTWC-u, podizanje svijesti među nacionalnim dionicima, među ostalim zastupnicima u parlamentima i drugim oblikovateljima politika, te promidžba uspostave nacionalne koordinacije za pitanja povezana s BTWC-om.
            Nadalje, organizirat će se dvije regionalne radionice, jedna za Afriku i jedna za pacifičku regiju, kako bi se iskoristila geografska blizina više država koje nisu stranke BTWC-a te potaknuo regionalni dijalog s ciljem podržavanja napora u pogledu univerzalizacije. Uvrstit će se i element pokroviteljstva kako bi ključni dužnosnici iz država koje još nisu stranke BTWC-a došli na sastanke BTWC-a u Ženevi.
            1.2.   Projekt 2.: Razvoj kapacitetâ za provedbu BTWC-a
            1.2.1.   Svrha projekta
            Cilj je projekta nastavak aktivnosti započetih na temelju Odluke (ZVSP) 2016/51 u okviru proširenih programa pomoći. Cilj će biti usmjeravanje aktivnosti na najviše pet zemalja korisnica pružanjem usmjerene i trajne potpore u zatraženim područjima tijekom trogodišnjeg razdoblja provedbe Odluke (ZVSP) 2016/51.
            1.2.2.   Očekivani rezultati projekta:

                        (a)

                        Donošenje odgovarajućih zakonodavnih ili upravnih mjera, među ostalim odredaba kaznenog prava, koje obuhvaćaju sve zabrane i preventivne mjere predviđene u BTWC-u i razrađene na Osmoj revizijskoj konferenciji;

                        (b)

                        djelotvorna provedba i izvršavanje s ciljem sprečavanja povreda BTWC-a i primjene sankcija u slučaju kršenja;

                        (c)

                        bolja koordinacija i umrežavanje svih dionika uključenih u proces BTWC-a, među ostalim nacionalnih i regionalnih udruženja za biozaštitu, zastupnika u parlamentima i privatnog sektora, s ciljem promicanja djelotvorne provedbe;

                        (d)

                        pojačana transparentnost među državama strankama BTWC-a;

                        (e)

                        stvaranje ili jačanje nacionalnih mehanizama za prikupljanje potrebnih informacija i za godišnje dostavljanje mjera za izgradnju povjerenja;

                        (f)

                        povećanje broja država stranaka koje redovito sudjeluju u razmjeni mjera za izgradnju povjerenja i povećana kvaliteta dostavljenih informacija;

                        (g)

                        povećanje broja država stranaka koje dostavljaju mjere za izgradnju povjerenja elektroničkim putem;

                        (h)

                        povećanje broja država stranaka koje su odredile nacionalnu kontaktnu točku za BTWC;

                        (i)

                        pospješivanje programâ obrazovanja, osposobljavanja i razmjene te twinning projekata i drugih načina razvoja ljudskih potencijala u biološkim znanostima i tehnologiji povezanima s provedbom BTWC-a u zemljama u razvoju.

                  1.2.3.   Opis projekta
            U okviru ovoga projekta UNODA će nastojati uspostaviti aktivnu suradnju s državama članicama, stručnjacima i nacionalnim institucijama koji su u mogućnosti pružiti visokokvalitetnu i relevantnu pomoć. I dalje će se tražiti potpora stručnjaka koje su predložile države članice, posebno onih koji su na popisu stručnjaka iz Unije utvrđenom na temelju Odluke (ZVSP) 2016/51. Nadalje, UNODA će nastojati uspostaviti partnerstvo s relevantnim nacionalnim institucijama koje raspolažu posebnim stručnim znanjima te su, među ostalim, već provodile projekte pomoći. UNODA će također nastaviti partnerstvo s regionalnim centrima UN-a za mir i razoružanje, Istraživačkim institutom UN-a za međuregionalni kriminal i pravdu, centrima izvrsnosti EU-a u području KBRN-a i nevladinim organizacijama (na primjer VERTIC) i skupinama za strateško promišljanje (na primjer Konzorcij EU-a za neširenje oružja i razoružanje).
            U okviru ovog projekta provest će se najviše tri vježbe stručnog preispitivanja kako bi se dodatno proširila potpora za ovaj koncept. Vježbe će se temeljiti na vježbama koje je Francuska provela u 2013., zemlje Beneluksa u 2015., Njemačka u 2016., Maroko u 2017. i Gruzija u 2018. Ovaj bi koncept mogao biti moćan alat za izgradnju povjerenja i poticanje daljnje suradnje zahvaljujući utvrđivanju relevantnih tema.
            1.3.   Projekt 3.: Poticanje mreža za biosigurnosti na južnoj polutki
            1.3.1.   Svrha projekta
            Ovim se projektom mladim oblikovateljima politika, znanstvenicima i pripadnicima akademske zajednice s južne polutke koji rade u područjima povezanima s BTWC-om nastoje pružiti prilike za razvoj kapacitetâ. Projekt će se temeljiti na uspješnim inicijativama poput Stipendije za mir UNODA-e, proširiti njihov opseg i osigurati kontinuitet već poduzetih napora. Nadalje, u sklopu projekta internetskim putem će ih se poticati na to da razvijaju mreže mladih profesionalaca i koriste se materijalima za osposobljavanje koje je razvila Unija (na primjer alati za e-učenje koje je razvio Konzorcij EU-a za neširenje oružja i razoružanje).
            1.3.2.   Očekivani rezultati projekta:

                        (a)

                        promidžba izgradnje kapacitetâ u području biozaštite i biosigurnosti s pomoću međunarodne suradnje, u kontekstu članka X. BTWC-a;

                        (b)

                        pojačana svijest o BTWC-u među mladim oblikovateljima politika, znanstvenicima i pripadnicima akademske zajednice s južne polutke;

                        (c)

                        uspostava regionalnih i podregionalnih mreža mladih djelatnika u području biosigurnosti i povezanim područjima;

                        (d)

                        promidžba koncepta „odgovorne znanosti i inovacije” među ciljanom publikom;

                        (e)

                        promidžba programâ za podizanje svijesti, kodeksâ ponašanja i standardâ za biozaštitu i biosigurnost;

                        (f)

                        veća regionalna i rodna raznolikost među stručnjacima koji sudjeluju na sastancima BTWC-a i u raspravama o biosigurnosti;

                        (g)

                        promidžba i uporaba alata i materijala za obrazovanje i podizanje svijesti koje su relevantni instituti i subjekti razvili u okviru ranijih odluka Vijeća.

                  1.3.3.   Opis projekta
            U Ženevi će se u najpogodnije vrijeme organizirati dva seminara na kojima će se okupiti mlade s južne polutke kako bi ih se upoznalo s konceptom pregovora o multilateralnom razoružanju i omogućilo njihovu suradnju s diplomatima i stručnjacima na visokoj razini u tom području. Poseban će se naglasak staviti na poticanje sudjelovanja mladih žena s južne polutke.
            1.4.   Projekt 4.: Potpora za program između zasjedanja i pripreme za Devetu revizijsku konferenciju BTWC-a
            1.4.1.   Svrha projekta
            Ovaj program usmjeren je na mobilizaciju država stranaka BTWC-a radi aktivnog sudjelovanja u Devetoj revizijskoj konferenciji organiziranjem četiriju regionalnih ili podregionalnih radionica i pružanjem mogućnosti za promišljanje i raspravu o ključnim temama za program između zasjedanja u razdoblju 2018. – 2020.
            1.4.2.   Očekivani rezultati projekta:

                        (a)

                        povećana svijest o BTWC-u i Devetoj revizijskoj konferenciji 2021. i njezinu značaju za budući razvoj BTWC-a;

                        (b)

                        sveobuhvatan i međuregionalni dijalog o pitanjima koja se trebaju razmotriti na Devetoj revizijskoj konferenciji;

                        (c)

                        razvoj niza prijedloga za nove inicijative koje se trebaju provesti nakon Devete revizijske konferencije i široka podrška za njihovo donošenje na Devetoj revizijskoj konferenciji;

                        (d)

                        aktivno sudjelovanje stručnjaka iz zemalja u razvoju na sastancima programa između zasjedanja u 2019. i 2020. i na Devetoj revizijskoj konferenciji.

                  1.4.3.   Opis projekta
            Organizirat će se niz od četiriju regionalnih ili podregionalnih radionica kako bi se razmotrile teme programa između zasjedanja u razdoblju 2018. – 2020. i pomoglo predsjedniku sljedeće revizijske konferencije prije, i tijekom, Devete revizijske konferencije s ciljem budućeg razvoja BTWC-a. Ciljevi tih radionica jesu omogućivanje zajedničkih dogovora na regionalnoj ili podregionalnoj osnovi raspravom o prijedlozima za napredak u rješavanju pitanja. Popratna događanja organizirat će se, prema potrebi, i u Ženevi za vrijeme sastanaka BTWC-a. To bi potaklo stvaranje širokog spektra država stranaka u korist postupnog jačanja BTWC-a.
            Ovim projektom podupirat će se i program pokroviteljstva kojim se stručnjacima iz zemalja u razvoju omogućuje sudjelovanje na sastancima između zasjedanja BTWC-a i na Devetoj revizijskoj konferenciji u Ženevi.
            Nadalje, s ciljem pripreme za Devetu revizijsku konferenciju u okviru ovog projekta predlaže se održavanje međunarodne konferencije o znanosti i tehnologiji u Ženevi usmjerene na vladine stručnjake, nevladine organizacije, organizacije civilnog društva i dionike iz industrijskog sektora kako bi se njihova stajališta uključila u rasprave koje će biti uvrštene u program Devete revizijske konferencije.
            1.5.   Projekt 5.: Pripravnost država stranaka za sprečavanje i odgovor na napade koji uključuju biološke agense
            1.5.1.   Svrha projekta
            Cilj je ovo projekta unaprijediti kapacitete odabranih država stranaka za sprečavanje napada biološkim oružjem i pružanje odgovora na takve napade. Stručnjaci iz država članica i relevantnih međunarodnih organizacija pružit će osposobljavanje u području pomoći i zaštite. Nastojat će se sklopiti partnerstva s trećim zemljama koje bi mogle ugostiti takve tečajeve osposobljavanja te na raspolaganje staviti potrebne objekte. To osposobljavanje dovest će do unaprijeđenih kapaciteta prevencije, povećane otpornosti na zlouporabu bioloških agensa i poboljšanih nacionalnih i regionalnih kapaciteta za odgovor na nju. Projektom će se države stranke također poticati na promicanje stvaranja regionalnih mreža u svojim regijama ili podregijama kako bi se unaprijedile i njihove zajedničke mjere prevencije i njihov koordinirani odgovor na potencijalni napad biološkim oružjem.
            1.5.2.   Očekivani rezultati projekta:

                        (a)

                        doprinos ojačanoj provedbi članka VII. BTWC-a i boljem razumijevanju praktičnih izazova pri provedbi;

                        (b)

                        pružanje znatnog doprinosa sastancima stručnjaka u 2019. i 2020. o pomoći, odgovoru i pripravnosti;

                        (c)

                        doprinos jačanju međunarodnih kapaciteta za odgovor na epidemija zaraznih bolesti, uzrokovanih prirodnim putem ili namjerno;

                        (d)

                        jačanje kapaciteta, u odabranim državama strankama, za otkrivanje epidemija zaraznih bolesti ili napada biološkim oružjem, izvješćivanje o njima i odgovor na njih, među ostalim u području pripravnosti, odgovora te ublažavanja kriza i upravljanje njima;

                        (e)

                        promidžba važnosti snažnih nacionalnih zdravstvenih sustava kao odvraćajućeg čimbenika u odnosu na potencijalnu uporabu biološkog oružja;

                        (f)

                        doprinos ojačanim kapacitetima u okviru mehanizma glavnog tajnika UN-a za istrage navodne uporabe kemijskog i biološkog oružja.

                  1.5.3.   Opis projekta
            U okviru ovog projekta za odabrane države stranke organizirat će se niz tečajeva osposobljavanja, stožernih vježbi i/ili nacionalnih ili podregionalnih radionica radi ispitivanja međuresornog donošenja odluka i promidžbe razmjene informacija i pružanja pomoći između relevantnih nacionalnih i međunarodnih organizacija s ciljem sprečavanja i ublažavanja rizikâ i učinka napada biološkim agensima. Time će se utvrditi i procijeniti nacionalna prevencija, pripravnost i odgovor na biološke incidente te povećati svijest o mogućim mjerama za poboljšanje razine pripravnosti.
            Ovaj projekt obuhvatit će i početnu stručnu radionicu u Ženevi kako bi se istražile potrebe u pogledu provedbe članka VII. BTWC-a i osmislile aktivnosti za zadovoljavanje tih potreba koje će biti ugrađene u naknadne aktivnosti u okviru tog projekta. Aktivnosti bi se temeljile na aktivnostima koje su poduzeli relevantni akteri poput centara izvrsnosti EU-a u području KBRN-a.
            1.6.   Projekt 6.: Stavljanje u funkciju alata za informiranje, obrazovanje i uključenost
            1.6.1.   Svrha projekta
            Cilj je ovog projekta izrada konkretnih i praktičnih alata, materijala i pristupa kako bi se omogućile aktivnosti opisane u n projektima od 1. do 5. Takvi će se alati izraditi u obliku koji je prikladan za njihovu publiku, među ostalim u tiskanoj verziji, i općenito će nalagati prijevod na sve službene jezike UN-a.
            Ovim će se projektom također nastaviti pružati fleksibilne mogućnosti financiranja za stvaranje materijala za obrazovanje i podizanje svijesti s ciljem potpore provedbi projekata od 1. do 5. i povećanje vidljivosti BTWC-a.
            1.6.2.   Očekivani rezultati projekta:

                        (a)

                        potpora projektima od 1. do 5.;

                        (b)

                        povećana svijest o pitanjima biološkog oružja, odgovornog ponašanja u području znanosti i etičkim pitanjima među studentima i njihovim nastavnicima;

                        (c)

                        rasprostranjena distribucija informativnih materijala o BTWC-u i širim pitanjima koja se odnose na mogućnost zlouporabe biologije.

                  1.6.3.   Opis projekta
            Niz projekata već je moguće identificirati, dok će se drugi pojaviti nakon što projekt započne. U prethodnoj kategoriji, primjerice, glavni je prijedlog izrada prigodne publikacije za obilježavanje 50. godišnjice BTWC-a koja će se distribuirati širokoj publici kako bi se podigla svijest o stvaranju BTWC-a, njegovu razvoju i trajnoj važnosti za održavanje mira i sigurnosti. Prijevod internetskih stanica BTWC-a i materijala koji se izrade u okviru ove Odluke i drugih relevantnih odluka Vijeća također je projekt koji je moguće identificirati i koji je potreban.
            2.   POSTUPOVNI ASPEKTI, KOORDINACIJA
            Provedbu projekata započet će Upravni odbor s ciljem određivanja postupaka i modaliteta suradnje. Upravni odbor redovito će preispitivati provedbu projekata, najmanje jednom svakih šest mjeseci, među ostalim i s pomoću sredstava elektroničke komunikacije.
            Upravni odbor bit će sastavljen od predstavnikâ VP-a i UNODA/BWTC-ISU-a.
            Zahtjevi država stranaka koje nisu države članice za svaku pomoć i suradnju u skladu s ovom Odlukom upućuju se na UNODA/BWTC-ISU. UNODA/BWTC-ISU preispitat će i, prema potrebi, procijeniti te zahtjeve te dati preporuke Upravnom odboru. Upravni odbor preispitat će zahtjeve za pomoć te akcijske planove i njihovu provedbu. Na prijedlog VP-a i uzimajući u obzir ishode rasprava u Upravnom odboru VP donijet će konačnu odluku o zemljama korisnicama uz savjetovanje s nadležnim radnim skupinama Vijeća.
            Kako bi se osiguralo snažno vlasništvo i održivost aktivnosti zemalja korisnica koje je Unija pokrenula, predviđeno je da će se, kad god to bude moguće i primjereno, od odabranih korisnika tražiti da pripreme akcijske planove u kojima će, među ostalim, navesti raspored za provođenje financiranih aktivnosti (uključujući one koji se financiraju nacionalnim sredstvima), opseg i trajanje projekta te glavne dionike. UNODA/BWTC-ISU ili, prema potrebi, države članice mogli bi doprinijeti pripremi tih akcijskih planova ako je to potrebno. Projekti će se provoditi u skladu s akcijskim planovima.
            3.   IZVJEŠĆIVANJE I PROCJENA
            UNODA/BWTC-ISU podnosit će VP-u šestomjesečna izvješća o napretku provedbe projekata. Osim toga, podnosit će se i izvješća o pojedinačnim aktivnostima pomoći u okviru utvrđenih akcijskih planova za zemlje korisnice. Izvješća će se proslijediti relevantnoj radnoj skupini Vijeća radi procjene napretka i ukupne ocjene projekata te mogućih daljnjih postupanja.
            Kad god je to moguće, države stranke BTWC-a bit će obaviještene o provedbi projekata, među ostalim elektroničkim putem. Od država korisnica očekivat će se da za sastanke BTWC-a izvješćuju o provedbi i ishodu aktivnosti provedenih u njihovu korist i primjereno istaknu potporu Unije.
            4.   SUDJELOVANJE STRUČNJAKA IZ DRŽAVA ČLANICA EU-a
            Za uspješnu provedbu Odluke potrebno je aktivno sudjelovanje stručnjaka iz država članica. UNODA/BWTC-ISU-u poticat će se, među ostalim redovitim ažuriranjem popisa stručnjaka za BTWC iz Unije utvrđenom na temelju Odluke (ZVSP) 2016/51 koji vodi UNODA/BWTC-ISU, da se koristi uslugama tih stručnjaka. Troškovi misija stručnjaka povezani s provedbom projekata bit će obuhvaćeni ovom Odlukom.
            Očekuje se da će se u slučaju predviđenih posjeta za pružanje pomoći poput pravne pomoći ili pomoći u okviru mjera za izgradnju povjerenja uobičajenom praksom smatrati posjet najviše troje stručnjaka u najduljem trajanju od pet dana. Ako se ne može odrediti relevantan stručnjak iz Unije za pružanje posebne pomoći na zahtjev države stranke koja će se koristiti njome, uložit će se napori da se utvrdi i angažira potpora vanjskih pružatelja pomoći sa stručnim znanjima o relevantnim temama čijem rješavanju treba pristupiti.
            5.   TRAJANJE
            Sveukupno procijenjeno trajanje provedbe projekata iznosi 36 mjeseci.
            6.   KORISNICI
            Korisnici projekta 1. bit će države koje nisu stranke BTWC-a (i države potpisnice i države koje nisu potpisnice) za aktivnosti univerzalizacije, uključujući prema potrebi privatni sektor, akademsku zajednicu i nevladine organizacije.
            Korisnici projekta 2. u odnosu na aktivnosti razvoja kapacitetâ jesu države stranke BTWC-a, s posebnim naglaskom na države koje su nedavno pristupile BTWC-u.
            Korisnici projekta 3. bit će mladi oblikovatelji politika, znanstvenici i pripadnici akademske zajednice iz država stranaka BTWC-a s južne polutke koji rade u znanstvenim i akademskim područjima povezanima s BTWC-om.
            Korisnici projekta 4. bit će dužnosnici država stranaka, posebno oni koji rade na pitanjima povezanima s BTWC-om poput onih koji su određeni kao nacionalne kontaktne točke i onih u stalnim misijama u Ženevi, te drugi nacionalni stručnjaci koje odrede same države stranke.
            Korisnici projekta 5. bit će malen broj država stranaka odabranih na temelju poziva na podnošenje prijava, koje će imati priliku za sudjelovanje u tečajevima osposobljavanja, stožernim vježbama i/ili nacionalnim/podregionalnim radionicama usmjerenima na izgradnju njihovih kapaciteta za sprečavanje napada biološkim oružjem i pružanje odgovora na takav napad.
            Korisnici projekta 6. bit će oni koji proizvode relevantne materijale te oni koji se njima koriste, na primjer učenici i nastavnici, dužnosnici u industriji i nevladine organizacije.
            7.   PREDSTAVNICI TREĆIH STRANA
            Kako bi se promicalo regionalno vlasništvo i održivost projekata, ovom će se Odlukom financirati sudjelovanje stručnjaka koji nisu iz Unije, uključujući one iz relevantnih podregionalnih, regionalnih i međunarodnih organizacija. Financirat će se sudjelovanje UNODA/BWTC-ISU-a u radionicama BTWC-a. Sudjelovanje predsjedatelja sastanaka BTWC-a može se financirati na temelju pojedinačnih slučajeva.
            8.   PROVEDBENI SUBJEKT – PITANJA U VEZI S OSOBLJEM
            S obzirom na izvanproračunski karakter aktivnosti predviđenih u ovoj Odluci za UNODA/BWTC-ISU bit će potrebno dodatno osoblje.
            9.   VIDLJIVOST EU-a
            UNODA/BWTC-ISU poduzima sve odgovarajuće mjere za objavljivanje činjenice da je provedene aktivnosti financirala Unija. Te će se mjere provoditi u skladu s Komisijinim Priručnikom za komunikacije i vidljivost za vanjske aktivnosti EU-a koji je utvrdila i objavila Europska komisija. UNODA/BWTC-ISU stoga će osigurati vidljivost doprinosa Unije primjerenim brendiranjem i oglašavanjem uz isticanje uloge Unije, osiguravanje transparentnosti njezina djelovanja i podizanje svijesti o razlozima za Odluku, kao i svijest o potpori Unije za ovu Odluku te rezultatima te potpore. Na materijalu izrađenome u okviru projekta isticat će se zastava Unije na vidljivom mjestu u skladu sa smjernicama Unije za pravilnu uporabu i umnožavanje zastave.


title: Odluka Vijeća (EU) 2019/143 od 28. siječnja 2019. o sklapanju, u ime Unije, Sporazuma u obliku razmjene pisama između Europske unije i Narodne Republike Kine u vezi sa sporom DS492 Europska unija – Mjere koje utječu na carinske koncesije za određene proizvode od mesa peradi

text:
                  31.1.2019

                  HR

                  Službeni list Europske unije

                  L 27/2

         ODLUKA VIJEĆA (EU) 2019/143
         od 28. siječnja 2019.
         o sklapanju, u ime Unije, Sporazuma u obliku razmjene pisama između Europske unije i Narodne Republike Kine u vezi sa sporom DS492 Europska unija – Mjere koje utječu na carinske koncesije za određene proizvode od mesa peradi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Vijeće je 12. ožujka 2018. ovlastilo Komisiju za otvaranje pregovora o sporazumnom rješenju s Kinom u vezi s postupkom WTO-a za rješavanje spora DS492 Europska unija – Mjere koje utječu na carinske koncesije za određene proizvode od mesa peradi.

                     (2)

                     Ti su pregovori zaključeni te je sporazum u obliku razmjene pisama između Europske unije i Kine („Sporazum”) parafiran 18. lipnja 2018.

                     (3)

                     Sporazum je potpisan u ime Unije 30. studenoga 2018., podložno njegovu kasnijem sklapanju, u skladu s Odlukom Vijeća (EU) 2018/1252 (2).

                     (4)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum u obliku razmjene pisama između Europske unije i Narodne Republike Kine u vezi sa sporom DS492 Europska unija – Mjere koje utječu na carinske koncesije za određene proizvode od mesa peradi odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije šalje obavijest predviđenu u Sporazumu. (3)

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 28. siječnja 2019.

                  Za Vijeće

                  Predsjednik

               P. DAEA

            (1)  Europski parlament dao je svoju suglasnost 16. siječnja 2019. (još nije objavljeno u Službenom listu)

            (2)  Odluka Vijeća (EU) 2018/1252 od 18. rujna 2018. o potpisivanju, u ime Unije, Sporazuma u obliku razmjene pisama između Europske unije i Narodne Republike Kine u vezi sa sporom DS492 Europska unija – Mjere koje utječu na carinske koncesije za određene proizvode od mesa peradi (SL L 237, 20.9.2018., str. 2.)

            (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Političkog i sigurnosnog odbora (ZVSP) 2019/264 od 7. veljače 2019. o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2017/464 (BiH/27/2019)

text:
                  15.2.2019

                  HR

                  Službeni list Europske unije

                  L 44/12

         ODLUKA POLITIČKOG I SIGURNOSNOG ODBORA (ZVSP) 2019/264
         od 7. veljače 2019.
         o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2017/464 (BiH/27/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Zajedničku akciju Vijeća 2004/570/ZVSP od 12. srpnja 2004. o vojnoj operaciji Europske unije u Bosni i Hercegovini (1), a posebno njezin članak 6.,
         budući da:

                     (1)

                     Vijeće je na temelju članka 6. stavka 1. Zajedničke akcije 2004/570/ZVSP ovlastilo Politički i sigurnosni odbor (PSO) da donosi odgovarajuće odluke o imenovanju zapovjednika operacije EU-a.

                     (2)

                     Politički i sigurnosni odbor donio je 7. ožujka 2017. Odluku (ZVSP) 2017/464 (2) o imenovanju zamjenika vrhovnog zapovjednika savezničkih snaga za Europu (DSACEUR) generala Sir Jamesa EVERARDA zapovjednikom operacije EU-a za vojnu operaciju Europske unije u Bosni i Hercegovini.

                     (3)

                     Ujedinjena Kraljevina Velike Britanije i Sjeverne Irske u skladu s člankom 50. stavkom 2. Ugovora o Europskoj uniji 29. ožujka 2017. obavijestila je Europsko vijeće o svojoj namjeri da se povuče iz Europske unije.

                     (4)

                     Politički i sigurnosni odbor 8. listopada 2018. u načelu je odlučio da bi zamjenik načelnika Vrhovnog zapovjedništva savezničkih snaga u Europi (SHAPE) trebao biti imenovan zapovjednikom operacije EU-a za vojnu operaciju Europske unije u Bosni i Hercegovini od 29. ožujka 2019. ako NATO potvrdi njegovu dostupnost.

                     (5)

                     Sjevernoatlantsko vijeće 7. prosinca 2018. potvrdilo je da je zamjenik načelnika SHAPE-a dostupan da od 29. ožujka 2019. preuzme ulogu zapovjednika operacije EU-a za vojnu operaciju Europske unije u Bosni i Hercegovini u skladu s dogovorom „Berlin plus”.

                     (6)

                     Stoga bi general pukovnik Olivier RITTIMANN, zamjenik načelnika SHAPE-a, trebao biti imenovan zapovjednikom operacije EU-a za vojnu operaciju Europske unije u Bosni i Hercegovini od 29. ožujka 2019. u 12.00 sati po srednjoeuropskom vremenu.

                     (7)

                     Odluku (ZVSP) 2017/464 trebalo bi stoga staviti izvan snage.

                     (8)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane.

                     (9)

                     Europsko je vijeće 12. i 13. prosinca 2002. u Kopenhagenu donijelo deklaraciju u kojoj se navodi da se dogovori „Berlin plus” i njihova provedba primjenjuju samo na one države članice Unije koje su ujedno ili članice NATO-a ili stranke u „Partnerstvu za mir” i koje su stoga s NATO-om sklopile bilateralne sigurnosne sporazume,

               DONIO JE OVU ODLUKU:

            Članak 1.
            General pukovnik Olivier RITTIMANN, zamjenik načelnika Vrhovnog zapovjedništva savezničkih snaga u Europi, imenuje se novim zapovjednikom operacije EU-a za vojnu operaciju Europske unije u Bosni i Hercegovini kako bi preuzeo dužnost od generala Sir Jamesa EVERARDA od 29. ožujka 2019. u 12.00 sati po srednjoeuropskom vremenu.

            Članak 2.
            Odluka (ZVSP) 2017/464 stavlja se izvan snage.

            Članak 3.
            Ova Odluka stupa na snagu 29. ožujka 2019.

            Sastavljeno u Bruxellesu 7. veljače 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 252, 28.7.2004., str. 10.

            (2)  Odluka Političkog i sigurnosnog odbora (ZVSP) 2017/464 od 7. ožujka 2017. o imenovanju zapovjednika operacije EU-a za vojnu operaciju Europske unije u Bosni i Hercegovini i stavljanju izvan snage Odluke BiH/21/2014 (BiH/24/2017) (SL L 72, 17.3.2017., str. 70).


title: Odluka Vijeća (EU) 2019/528 od 6. studenoga 2018. o sklapanju, u ime Unije, Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)

text:
                  29.3.2019

                  HR

                  Službeni list Europske unije

                  L 88/1

         ODLUKA VIJEĆA (EU) 2019/528
         od 6. studenoga 2018.
         o sklapanju, u ime Unije, Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Odlukom (EU) 2017/1324 Europskog parlamenta i Vijeća (2) predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

                     (2)

                     Kraljevina Maroko („Maroko”) izrazila je želju da se pridruži PRIMA-i kao država sudionica ravnopravna s državama članicama i trećim zemljama pridruženima programu Obzor 2020. – Okvirni program za istraživanja i inovacije (2014.–2020.) koje sudjeluju u PRIMA-i.

                     (3)

                     U skladu s člankom 1. stavkom 2. Odluke (EU) 2017/1324 Maroko treba postati država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim se utvrđuju uvjeti za sudjelovanje Maroka u PRIMA-i.

                     (4)

                     U skladu s Odlukom Vijeća (EU) 2018/639 (3) Sporazum o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA) („Sporazum”) potpisan je 10. travnja 2018., podložno njegovu kasnijem sklapanju.

                     (5)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA) odobrava se u ime Unije (4).

            Članak 2.
            Predsjednik Vijeća u ime Unije šalje obavijest predviđenu u članku 5. stavku 2. Sporazuma (5).

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  Suglasnost od 2. listopada 2018. (još nije objavljeno u Službenom listu)

            (2)  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).

            (3)  Odluka Vijeća (EU) 2018/639 od 19. ožujka 2018. o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA) (SL L 106, 26.4.2018., str. 1.).

            (4)  Tekst Sporazuma objavljen je u SL L 106, 26.4.2018., str. 3. zajedno s odlukom o potpisivanju.

            (5)  Glavno tajništvo Vijeća objavit će datum stupanja na snagu Sporazuma u Službenom listu.


title: Odluka Vijeća (EU) 2019/854 od 15. travnja 2019. o sklapanju Sporazuma o dobrovoljnom partnerstvu između Europske unije i Socijalističke Republike Vijetnama o izvršavanju zakonodavstva, upravljanju i trgovini u području šuma

text:
                  5.6.2019

                  HR

                  Službeni list Europske unije

                  L 147/1

         ODLUKA VIJEĆA (EU) 2019/854
         od 15. travnja 2019.
         o sklapanju Sporazuma o dobrovoljnom partnerstvu između Europske unije i Socijalističke Republike Vijetnama o izvršavanju zakonodavstva, upravljanju i trgovini u području šuma
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno članak 207. stavak 3. prvi podstavak i stavak 4. prvi podstavak u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U svibnju 2003. Komisija je donijela Komunikaciju Europskom parlamentu i Vijeću pod nazivom „Izvršavanje zakonodavstva, upravljanje i trgovina u području šuma (FLEGT): Prijedlog akcijskog plana EU-a” kojom se pozvalo na donošenje mjera za rješavanje problema nezakonite sječe izradom sporazuma o dobrovoljnom partnerstvu sa zemljama proizvođačima drvne sirovine („akcijski plan EU-a”). Zaključci Vijeća o akcijskom planu EU-a doneseni su u listopadu 2003. (2), a rezolucija Europskog parlamenta na tu temu donesena je 7. srpnja 2005. (3)

                     (2)

                     U skladu s Odlukom Vijeća (EU) 2018/1528 (4), Sporazum o dobrovoljnom partnerstvu između Europske unije i Socijalističke Republike Vijetnama o izvršavanju zakonodavstva, upravljanju i trgovini u području šuma („Sporazum”) potpisan je 19. listopada 2019., podložno njegovu sklapanju.

                     (3)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum o dobrovoljnom partnerstvu između Europske unije i Socijalističke Republike Vijetnama o izvršavanju zakonodavstva, upravljanju i trgovini u području šuma odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije šalje obavijest predviđenu u članku 25. Sporazuma (5).

            Članak 3.
            Europska komisija predstavlja Uniju u Zajedničkom odboru za provedbu osnovanom člankom 18. Sporazuma.
            Države članice mogu sudjelovati na sastancima Zajedničkog odbora za provedbu kao članice delegacije Unije.

            Članak 4.
            U svrhu izmjene prilogâ Sporazumu na temelju njegova članka 24. Komisija je ovlaštena, u skladu s postupkom iz članka 11. stavka 3. Uredbe Vijeća (EZ) br. 2173/2005 (6), odobriti sve takve izmjene u ime Unije.

            Članak 5.
            Ova Odluka stupa na snagu na dan donošenja.

            Sastavljeno u Luxembourgu 15. travnja 2019.

                  Za Vijeće

                  Predsjednik

               P. DAEA

            (1)  Europski parlament dao je suglasnost 12. ožujka 2019.

            (2)  SL C 268, 7.11.2003., str. 1.

            (3)  SL C 157 E, 6.7.2006., str. 482.

            (4)  Odluka Vijeća (EU) 2018/1528 od 11. listopada 2018. o potpisivanju, u ime Unije, Sporazuma o dobrovoljnom partnerstvu između Europske unije i Socijalističke Republike Vijetnama o izvršavanju zakonodavstva, upravljanju i trgovini u području šuma (SL L 257, 15.10.2018., str. 1.).

            (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.

            (6)  Uredba Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (SL L 347, 30.12.2005., str. 1.).


title: Odluka Vijeća (EU) 2019/1088 od 6. lipnja 2019. o potpisivanju, u ime Europske unije, i privremenoj primjeni Protokola o provedbi Sporazuma o partnerstvu u ribarstvu između Europske zajednice i Republike Gvineje Bisau (2019.–2024.)

text:
                  27.6.2019

                  HR

                  Službeni list Europske unije

                  L 173/1

         ODLUKA VIJEĆA (EU) 2019/1088
         od 6. lipnja 2019.
         o potpisivanju, u ime Europske unije, i privremenoj primjeni Protokola o provedbi Sporazuma o partnerstvu u ribarstvu između Europske zajednice i Republike Gvineje Bisau (2019.–2024.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 17. ožujka 2008. donijelo Uredbu (EZ) br. 241/2008 (1) o sklapanju Sporazuma o partnerstvu u ribarstvu između Europske zajednice i Republike Gvineje Bisau (2) („Sporazum”). Sporazum je stupio na snagu 15. travnja 2008., bio je automatski obnavljan i još je na snazi.

                     (2)

                     Slijedom preporuke Komisije Vijeće je 28. veljače 2017. odlučilo odobriti otvaranje pregovora s Republikom Gvinejom Bisau o sklapanju novog protokola o provedbi Sporazuma.

                     (3)

                     Prethodni protokol uz Sporazum prestao je važiti 23. studenoga 2017.

                     (4)

                     Komisija je u ime Unije u pregovorima dogovorila novi protokol. Kao rezultat tih pregovora novi protokol parafiran je 15. studenoga 2018.

                     (5)

                     Cilj Protokola o provedbi Sporazuma o partnerstvu u ribarstvu između Europske zajednice i Republike Gvineje Bissau (2019. – 2024.) je da Uniji i Republici Gvineji Bisau omogući snažniju suradnju u području promicanja politike održivog ribarstva, razumnog iskorištavanja ribolovnih resursa u vodama Gvineje Bisau te rada Gvineje Bisau na razvoju plavoga gospodarstva.

                     (6)

                     Kako bi se osigurao brz početak ribolovnih aktivnosti plovila Unije, Protokol bi se trebao privremeno primjenjivati od njegova potpisivanja.

                     (7)

                     Protokol bi trebalo potpisati i privremeno primjenjivati, do završetka postupaka potrebnih za njegovo stupanje na snagu,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Protokola o provedbi Sporazuma o partnerstvu u ribarstvu između Europske zajednice i Republike Gvineje Bisau (2019. – 2024.), podložno sklapanju navedenog Protokola.
            Tekst Protokola priložen je ovoj Odluci.

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije.

            Članak 3.
            Protokol se privremeno primjenjuje od datuma njegova potpisivanja (3) do završetka postupaka potrebnih za njegovo stupanje na snagu.

            Članak 4.
            Ova Odluka stupa na snagu na dan donošenja.

            Sastavljeno u Luxembourgu 6. lipnja 2019.

                  Za Vijeće

                  Predsjednica

               A. BIRCHALL

            (1)  Uredba Vijeća (EZ) br. 241/2008 od 17. ožujka 2008. o sklapanju Sporazuma o partnerstvu u ribarstvu između Europske zajednice i Republike Gvineje Bisau (SL L 75, 18.3.2008., str. 49.).

            (2)  Sporazum o partnerstvu u ribarstvu između Europske zajednice i Republike Gvineje Bisau za razdoblje od 16. lipnja 2007. do 15. lipnja 2011. (SL L 342, 27.12.2007., str. 5.).

            (3)  Glavno tajništvo Vijeća objavit će datum od kojeg će se Protokol privremeno primjenjivati u Službenom listu Europske unije.


title: Odluka Vijeća od 25. lipnja 2019. o imenovanju članova i zamjenikâ članova Upravnog odbora Europske zaklade za poboljšanje životnih i radnih uvjeta (Eurofound) za Litvu, Luksemburg i Sloveniju

text:
                  27.6.2019

                  HR

                  Službeni list Europske unije

                  C 216/1

         ODLUKA VIJEĆA
         od 25. lipnja 2019.
         o imenovanju članova i zamjenikâ članova Upravnog odbora Europske zaklade za poboljšanje životnih i radnih uvjeta (Eurofound) za Litvu, Luksemburg i Sloveniju
         (2019/C 216/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/127 Europskog parlamenta i Vijeća od 16. siječnja 2019. o osnivanju Europske zaklade za poboljšanje životnih i radnih uvjeta (Eurofound) (1), a posebno njezin članak 4.,
         uzimajući u obzir popise prijedloga za imenovanja koje su Vijeću podnijele vlade država članica te organizacije zaposlenika i poslodavaca,
         budući da:

                     (1)

                     Vijeće je Odlukom od 9. travnja 2019. (2) imenovalo članove i zamjenike članova Upravnog odbora Europske zaklade za poboljšanje životnih i radnih uvjeta (Eurofound) za razdoblje od 1. travnja 2019. do 31. ožujka 2023.

                     (2)

                     Vlada Luksemburga i organizacija poslodavaca BusinessEurope podnijele su prijedloge za imenovanja za nekoliko mjesta koja treba popuniti,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Upravnog odbora Europske zaklade za poboljšanje životnih i radnih uvjeta (Eurofound) za razdoblje koje završava 31. ožujka 2023.:
            I.   PREDSTAVNICI VLADE

                        Zemlja

                        Članovi

                        Zamjenici članova

                        Luksemburg

                        gđa Nadine WELTER

                        g. Gary TUNSCH

            II.   PREDSTAVNICI ORGANIZACIJA POSLODAVACA

                        Zemlja

                        Članovi

                        Zamjenici članova

                        Litva

                        g. Ričardas SARTATAVIČIUS

                        Slovenija

                        g. Jože SMOLE

                        g. Igor ANTAUER

            Članak 2.
            Članove i zamjenike članova koji još nisu predloženi Vijeće imenuje kasnije.

            Članak 3.
            Ova Odluka stupa na snagu na dan donošenja.

            Sastavljeno u Luxembourg 25. lipnja 2019.

                  Za Vijeće

                  Predsjednik

               A. ANTON

            (1)  SL L 30, 31.1.2019., str. 74.

            (2)  SL C 135, 11.4.2019., str. 1.


title: Odluka Komisije (EU) 2019/1196 оd 11. srpnja 2019. o sudjelovanju Ujedinjene Kraljevine Velike Britanije i Sjeverne Irske u Uredbi (EU) 2018/1727 Europskog parlamenta i Vijeća o Agenciji Europske unije za suradnju u kaznenom pravosuđu (Eurojust)

text:
                  12.7.2019

                  HR

                  Službeni list Europske unije

                  L 187/50

         ODLUKA KOMISIJE (EU) 2019/1196
         оd 11. srpnja 2019.
         o sudjelovanju Ujedinjene Kraljevine Velike Britanije i Sjeverne Irske u Uredbi (EU) 2018/1727 Europskog parlamenta i Vijeća o Agenciji Europske unije za suradnju u kaznenom pravosuđu (Eurojust)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Protokol br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 4.,
         budući da:

                     (1)

                     Dopisom od 14. ožujka 2019. upućenim predsjedniku Vijeća Ujedinjena Kraljevina Velike Britanije i Sjeverne Irske („Ujedinjena Kraljevina”) obavijestila je o svojoj namjeri da sudjeluje u Uredbi (EU) 2018/1727 Europskog parlamenta i Vijeća (1).

                     (2)

                     Budući da nema posebnih uvjeta povezanih sa sudjelovanjem Ujedinjene Kraljevine u Uredbi (EU) 2018/1727, nema ni potrebe za prijelaznim mjerama.

                     (3)

                     Stoga bi trebalo potvrditi sudjelovanje Ujedinjene Kraljevine u Uredbi (EU) 2018/1727.

                     (4)

                     Uredba (EU) 2018/1727 stupila je na snagu 11. prosinca 2018. i primjenjuje se od 12. prosinca 2019.

                     (5)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Ugovori će se prestati primjenjivati na Ujedinjenu Kraljevinu od datuma stupanja na snagu sporazuma o povlačenju ili, ako se to ne dogodi, dvije godine nakon te obavijesti, osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje.

                     (6)

                     Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (2) („sporazum o povlačenju”) dogovoren je između Unije i vlade Ujedinjene Kraljevine u studenome 2018., ali unutarnji postupci potrebni za njegovo stupanje na snagu još nisu završeni. U dijelu četvrtom sporazuma o povlačenju predviđeno je prijelazno razdoblje koje počinje datumom stupanja na snagu tog sporazuma. Tijekom prijelaznog razdoblja pravo Unije nastavlja se primjenjivati na Ujedinjenu Kraljevinu i u njoj u skladu sa sporazumom o povlačenju.

                     (7)

                     Odlukom Europskog vijeća (EU) 2019/476 (3) u dogovoru s Ujedinjenom Kraljevinom razdoblje na temelju članka 50. stavka 3. UEU-a produljeno je 22. ožujka 2019. do 22. svibnja 2019. ako Zastupnički dom odobri sporazum o povlačenju do 29. ožujka 2019. ili, ako se to ne dogodi, do 12. travnja 2019. Zastupnički dom Ujedinjene Kraljevine nije odobrio sporazum o povlačenju do 29. ožujka 2019. Odlukom Europskog vijeća (EU) 2019/584 (4) u dogovoru s Ujedinjenom Kraljevinom razdoblje na temelju članka 50. stavka 3. UEU-a dodatno je produljeno 11. travnja 2019. do 31. listopada 2019. Na zahtjev Ujedinjene Kraljevine to razdoblje može biti dodatno produljeno jednoglasnom odlukom Europskog vijeća donesenom u dogovoru s Ujedinjenom Kraljevinom. Osim toga, Ujedinjena Kraljevina može u bilo kojem trenutku opozvati obavijest o svojoj namjeri povlačenja iz Unije.

                     (8)

                     Stoga će se Uredba (EU) 2018/1727 primjenjivati u odnosu na Ujedinjenu Kraljevinu i u njoj samo ako je Ujedinjena Kraljevina 12. prosinca 2019. država članica ili ako sporazum o povlačenju stupi na snagu do tog datuma.

                     (9)

                     U skladu s člankom 4. Protokola br. 21 ova bi Odluka trebala hitno stupiti na snagu sljedećeg dana od dana objave u Službenom listu Europske unije,

               DONIJELA JE OVU ODLUKU:

            Članak 1.
            Potvrđuje se sudjelovanje Ujedinjene Kraljevine Velike Britanije i Sjeverne Irske u Uredbi (EU) 2018/1727.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 11. srpnja 2019.

                  Za Komisiju

                  Predsjednik

               Jean-Claude JUNCKER

            (1)  Uredba (EU) 2018/1727 Europskog parlamenta i Vijeća od 14. studenoga 2018. o Agenciji Europske unije za suradnju u kaznenom pravosuđu (Eurojust) te zamjeni i stavljanju izvan snage Odluke Vijeća 2002/187/PUP (SL L 295, 21.11.2018., str. 138.).

            (2)  SL C 144I, 25.4.2019., str. 1.

            (3)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).

            (4)  Odluka Europskog vijeća (EU) 2019/584 donesena u dogovoru s Ujedinjenom Kraljevinom od 11. travnja 2019. o produljenju razdoblja na temelju članka 50. stavka 3. UEU-a (SL L 101, 11.4.2019., str. 1.).


title: Odluka (EU) 2019/1199 donesena na temelju zajedničkog sporazuma između predstavnika vlada država članica od 13. lipnja 2019. o mjestu sjedišta Europskog nadzornog tijela za rad

text:
                  15.7.2019

                  HR

                  Službeni list Europske unije

                  L 189/68

         ODLUKA (EU) 2019/1199 DONESENA NA TEMELJU ZAJEDNIČKOG SPORAZUMA IZMEĐU PREDSTAVNIKA VLADA DRŽAVA ČLANICA
         od 13. lipnja 2019.
         o mjestu sjedišta Europskog nadzornog tijela za rad
         PREDSTAVNICI VLADA DRŽAVA ČLANICA,
         uzimajući u obzir Ugovor o funkcioniranju Europske unije, a posebno njegov članak 341.,
         budući da:

                     (1)

                     Uredbom (EU) 2019/1149 Europskog parlamenta i Vijeća (1) osniva se Europsko nadzorno tijelo za rad.

                     (2)

                     Potrebno je utvrditi mjesto sjedišta Europskog nadzornog tijela za rad,

               DONIJELI SU OVU ODLUKU:

            Članak 1.
            Sjedište Europskog nadzornog tijela za rad je u Bratislavi.

            Članak 2.
            Ova Odluka stupa na snagu na dan objave u Službenom listu Europske unije.

            Članak 3.
            Ova Odluka objavljuje se u Službenom listu Europske unije.

            Sastavljeno u Luxembourgu 13. lipnja 2019.

                  Predsjednik

               M.C. BUDĂI

            (1)  Uredba (EU) 2019/1149 Europskog parlamenta i Vijeća od 20. lipnja 2019. o osnivanju Europskog nadzornog tijela za rad, izmjeni uredaba (EZ) br. 883/2004, (EU) br. 492/2011 i (EU) br. 2016/589 i stavljanju izvan snage Odluke (EU) 2016/344 (SL L 186, 11.7.2019., str. 21).


title: Odluka (EU, Euratom) 2019/1201 predstavnika vlada država članica od 10. srpnja 2019. o imenovanju suca Suda

text:
                  15.7.2019

                  HR

                  Službeni list Europske unije

                  L 189/70

         ODLUKA (EU, Euratom) 2019/1201 PREDSTAVNIKA VLADA DRŽAVA ČLANICA
         od 10. srpnja 2019.
         o imenovanju suca Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
         budući da:

                     (1)

                     U skladu s člancima 5. i 7. Protokola br. 3 o Statutu Suda Europske unije i slijedom ostavke g. Carla Gustava FERNLUNDA koja proizvodi učinke od 7. listopada 2019., trebalo bi imenovati suca Suda za preostalo vrijeme trajanja mandata g. Carla Gustava FERNLUNDA, odnosno do 6. listopada 2024.

                     (2)

                     G. Nils WAHL predložen je kao kandidat za slobodno mjesto.

                     (3)

                     Odbor osnovan člankom 255. Ugovora o funkcioniranju Europske unije dao je mišljenje o prikladnosti navedenog kandidata za obnašanje dužnosti suca Suda,

               DONIJELI SU OVU ODLUKU:

            Članak 1.
            G. Nils WAHL imenuje se sucem Suda za razdoblje od 7. listopada 2019. do 6. listopada 2024.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 10. srpnja 2019.

                  Predsjednica

               M. RISLAKKI


Odluka Komisije od 01/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9448 - Hitachi Automotive Systems, Ltd. / Chassis Brakes International B.V.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 24/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9419 - Public Sector Pension Investment Board / Welltower Inc. / SRG Partners, LLC) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)